
                                                  ХАТТАМА № 2

Тақырыбы: Кәмелетке толмағандардың қылмыстық және әкімшілік
 құқықбұзушылықтарының алдын алу.
 9-11 сынып оқушыларымен кездесу
Өткізілген күні:  2025 жылғы 9 қыркүйек
Өткізілген орны:  Кентау қаласы мамандандырылған «Дарын» мектеп-интернаты
Уақыты: 14.00-14.45
Қатысқандар: 9-11 сынып оқушылары, мектеп әкімшілігі,  Кентау ҚПБ ЖПҚ ЮПТ УПИ  полиция лейтенанты Қожабай С , сынып жетекшілері, әлеуметтік педагог
Күн тәртібі:
1. Кәмелетке толмағандардың құқықтық жауапкершілігі туралы түсіндіру;
2. Жасөспірімдер арасындағы құқықбұзушылықтың алдын алу шаралары;
3. Интернет пен әлеуметтік желілерде қауіпсіз мінез-құлық қағидалары;
4. Оқушылардың сұрақтарына жауап беру, пікір алмасу.
Кездесу барысы:
Кездесуді мектеп директорының тәрбие ісі  орынбасары  Байболова Алмагүл Нұралықызы ашып, қатысушыларды таныстырып өтті.
Кентау ҚПБ ЖПҚ ЮПТ УПИ  полиция лейтенанты Қожабай Салтанат Кәмелетке толмағандардың құқықтық жауапкершілігі туралы айтты. ҚР Қылмыстық кодексі мен Әкімшілік құқықбұзушылықтар туралы кодекстегі маңызды баптарды атап өтті. Кәмелетке толмаған жасөспірімдердің түнгі уақытта заңды өкілінсіз көшеде жүруі, темекі мен алкоголь өнімдерін қолдануы, бөтеннің мүлкіне қол сұғу, төбелес, мектеп мүлкін бүлдіру сынды әрекеттердің салдары түсіндірілді.
Әлеуметтік педагог  Садықова Үміт Ержанқызы :
Жасөспірімдердің психологиялық жай-күйіне әсер ететін факторлар, отбасындағы тәрбиенің маңыздылығы, құрдастарымен дұрыс қарым-қатынас орнату жолдары жайлы ақпарат берді.
Сынып жетекшілері:  Такенова А.С., Тайшықова С.Т.  Оқушыларға мектеп ережелері мен ішкі тәртіптің маңызын еске салды. Тәртіп бұзушылықтың алдын алу үшін бірлескен жұмыс жасау қажеттілігі айтылды.
Оқушылар:
Тақырыпқа қатысты сұрақтар қойып, өз ойларымен бөлісті.
Қорытынды:
Кездесу нәтижесінде оқушылар құқықтық нормалар туралы қосымша ақпарат алды. Кәмелетке толмағандардың қылмыстық және әкімшілік жауапкершілікке тартылу жағдайлары нақты мысалдармен түсіндірілді. Оқушылар құқық бұзбау, заңға бағыну, өзін және өзгелерді құрметтеу қажеттігін ұғынды.


Хаттаманы жүргізген: ______ Шеренова Ә.Қ.
Тәрбие ісі жөніндегі орынбасары: ______ Байболова А.Н.
Мектеп-интернат  инспекторы: ______   Қожабай С.
















[bookmark: _GoBack]ХАТТАМА № 3
Тақырыбы: «Нашақорлық пен электронды темекіге қарсы күрес. Салауатты өмір салтын насихаттау»
Өткізілген күні: 23.09.2025 ж.
Өткізілген орны: «Дарын» мамандандырылған мектеп-интернаты
Қатысқандар: 7–8-сынып оқушылары,  Кентау ҚПБ ЖПҚ ЮПТ УПИ  полиция лейтенанты Қожабай С., әлеуметтік педагог Садықова Ү.Е.,     сынып жетекшілер
Жауапты: Тәрбие ісі жөніндегі орынбасары Байболова А.Н.

Күн тәртібі:
1. Мектеп инспекторының «Нашақорлық және электронды темекіге әуестенудің зияны» тақырыбындағы дәрісі.
2. Оқушылармен пікірталас және сұрақ-жауап бөлімі.
3. Салауатты өмір салтын ұстанудың маңыздылығын түсіндіру.
Кездесу барысы:
Кентау ҚПБ ЖПҚ ЮПТ УПИ  полиция лейтенанты Қожабай Салтанат оқушыларға нашақорлық пен электронды темекіге тәуелділіктің адам ағзасына, психикасына және болашағына тигізетін зиянды әсерлері туралы кеңінен түсіндіріп өтті.
Сонымен қатар ҚР Әкімшілік құқық бұзушылық кодексінің жасөспірімдерге темекі және вейп сату мен қолдануға тыйым салатын баптарына тоқталып, құқықтық жауапкершіліктер туралы айтты.                                                Оқушылармен ашық пікір алмасу ұйымдастырылып, «Салауатты өмір салты – табысты болашақтың кепілі» тақырыбында ой бөлісті.
Сынып жетекшілер мен әлеуметтік педагог денсаулықты сақтау, дұрыс тамақтану, спортпен шұғылдану және зиянды әдеттерден алыс болу жөнінде кеңес берді.
Қаулы қабылданды:

1. Оқушылар арасында салауатты өмір салты мен зиянды әдеттердің алдын алу бойынша үгіт-насихат жұмыстарын жүйелі түрде жүргізу.
2. Әр сыныпта айына кемінде бір рет тәрбиелік сағаттар мен бейнеролик көрсетілімдерін өткізу.
3. Мектеп-интернат  инспекторы мен әлеуметтік педагог тарапынан түсіндіру жұмыстары жалғастырылсын.

Хаттаманы жүргізген: ______ Шеренова Ә.Қ.
Тәрбие ісі жөніндегі орынбасары: ______ Байболова А.Н.
Мектеп-интернат  инспекторы: ______   Қожабай С.





















ХАТТАМА № 4
Тақырыбы: «Лудоманияның алдын алу»
Өткізілген күні: 09.10.2025 ж.
Өткізілген орны: Түркістан облысы білім басқармасының мамандандырылған «Дарын» мектеп-интернаты
Қатысқандар: 10-11 сынып оқушылары,  Кентау ҚПБ ЖПҚ ЮПТ УПИ  полиция лейтенанты Қожабай С., әлеуметтік педагог Садықова Ү.Е.,     сынып жетекшілер
Жауапты: Тәрбие ісі жөніндегі орынбасары Байболова А.Н.
Күн тәртібі:
1. Мектеп инспекторының «Лудомания – жасөспірімдер арасында кең таралған тәуелділік түрі» тақырыбындағы дәрісі.
2. Педагог-ұйымдастырушы  «Ойынға тәуелділіктің психологиялық белгілері және одан арылу жолдары» атты баяндамасы.
3. Оқушылармен ашық пікірталас және қорытындылау.
Кездесу барысы:
Кентау ҚПБ ЖПҚ ЮПТ УПИ  полиция лейтенанты Қожабай Салтанат лудомания (ойынға тәуелділік) ұғымына түсініктеме беріп, онлайн және офлайн құмар ойындарының адам психикасына, отбасына және қоғамға тигізетін зиянды әсерлерін атап өтті.
Құмар ойындарға әуестенудің заңдық және әлеуметтік салдары, сондай-ақ кибертәуелділіктің алдын алу шаралары түсіндірілді.
Мектептің  педагог ұйымдастырушысы Ханова Элина Фанилевна оқушыларға тәуелділіктің пайда болу себептері мен оны жеңудің тиімді әдістері туралы айтты. «Бос уақытты тиімді пайдалану және өз-өзіңді дамыту жолдары» тақырыбында кеңес берілді.
Кездесу соңында оқушылар өз ойларын ортаға салып, ойынға тәуелділіктен сақтану жөнінде ұсыныстар айтты.
Қаулы қабылданды:
1. 10–11-сынып оқушылары арасында лудомания мен интернет-тәуелділіктің алдын алу бағытындағы ақпараттық-түсіндіру жұмыстарын күшейту.


2. Әр сыныпта ай сайын «Салауатты ой – салауатты өмір» тақырыбында тәрбиелік сағаттар өткізу.
3. Мектеп инспекторы мен психолог бірлесіп оқушылармен жеке және топтық әңгімелер жүргізсін.

Хаттаманы жүргізген: ______ Шеренова Ә.Қ.
Тәрбие ісі жөніндегі орынбасары: ______ Байболова А.Н.
Мектеп-интернат  инспекторы: ______   Қожабай С.

